|  |  |
| --- | --- |
| Картина, която съдържа дизайн  Описанието е генерирано автоматично със средна достоверност | **СРЕДНО УЧИЛИЩЕ** **„ЕПИСКОП КОНСТАНТИН ПРЕСЛАВСКИ“ – БУРГАС** |
| 8010 Бургас, ж.к. „П. Р. Славейков” до бл.44 Директор: 056 860905; Канцелария: 056 860906 E-mail: info-200229@edu.mon.bg; Web: www.preslavski.org |

**УТВЪРЖДАВАМ,**

**ДИРЕКТОР:**

**МАРТИН ИЛИЕВ**

**ГОДИШЕН ПЛАН**

**за дейността на**

**СУ “ЕПИСКОП КОНСТАНТИН ПРЕСЛАВСКИ” – БУРГАС**

 **за учебната 2024/2025 година**

приет на заседание на ПС от 10.9.2024 г. (Протокол № 10)

и утвърден със заповед № РД-10-2188/11.9.2024 г.

**Б У Р Г А С**

**2 0 2 4**

**РАЗДЕЛ I**

**КРАТЪК АНАЛИЗ И ОЦЕНКА НА ДЕЙНОСТТА НА УЧИЛИЩЕТО**

**ПРЕЗ УЧЕБНАТА 2023/2024 ГОДИНА**

 Цялостната дейност на **СУ „Епископ Константин Преславски“ – Бургас** през учебната 2023/2024 година протече съгласно залегналите насоки в годишния план и произтичащите задачи от нормативните документи, уреждащи дейностите в сферата на образованието на регионално и национално ниво.

 В училището е създадена система за организация по всички видове дейности, съгласуваност и отчетност на резултатите, осигурено е единство и непрекъснатост на образователно-възпитателния процес (ОВП). Правилното планиране на ОВП е решаващо условие за усъвършенстване качеството на организацията, структурата и методиката на обучение в училище. Постигнати бяха успехи в следните направления:

* Отлично представяне на учениците от IV клас на НВО през учебната 2023/2024 година;
* Много добро представяне на учениците от VII клас на НВО в края на учебната година;
* Много добро представяне на учениците от XII клас на държавните зрелостни изпити по български език и литература и на задължителните държавни изпити за придобиване на професионална квалификация;
* реализиран план-прием за учебната 2024/2025 година: за I клас – 3 паралелки, за V клас – 4 паралелки, за VIII клас – 4 професионални паралелки – за седма година по специалност „Екскурзоводско обслужване“; за четвърта – по специалност „Компютърна анимация“, за трета година – по специалността „Реклавна графика“ и за втора – по специалността „Моден дизайн“.

 През изминалата учебна година бе реализиран планът за квалификационната дейност, подобри се сътрудничеството и методическата подкрепа между учителите от различни образователни етапи и степени.

В изпълнение на основните цели и задачи от годишния план в училището е създадена добра система за организация, съгласуваност и контрол на резултатите от дейностите. Педагогическият колектив отговорно изпълнява професионалните си ангажименти. На всички учители е осигурена творческа свобода за възможно най-пълно реализиране на целите на ОВП.

По отношение на административната, стопанска и финансова дейност през изминалата учебна година всички заложени дейности са изпълнени в съответствие с изискванията за финансова дисциплина. Няма недостиг на финансови средства за издръжката на училището. С средства от бюджета, по проекти и от дарения бяха извършени ремонтни дейности – реновирани са коридори и кабинети от първия до четвъртия етаж, актовата зала. Напълно оборудвани бяха два нови кабинета по аудио-визуални изкуства, изградени бяха два кабинета за нуждите на чуждоезиковото обучение, преместена беше училищната библиотека, преоборудвани бяха два учебни кабинета, от които единият по информационни технологии. Продължи естетизирането на училищната среда, премахнати бяха опасните дървета в училищния двор, доизгради се неговото осветление и кътовете за спорт и отдих.

 Налага се извода, че педагогическият колектив има възможности да се справя с възложените дейности и отговорности и да решава възникналите проблеми. Ръководният екип на училището – също.

**Необходимо е и през новата учебна 2024/2025 година:**

* да продължи да се работи активно за прилагане на ЗПУО и поднормативната законова рамка;
* да се акцентира върху повишаване качеството на обучението в учебното заведение, особенно в прогимназиален и първи гимназиален етап, съгласно приетите промени в стратегията на училището;
* да продължим да мотивираме учениците в прогимназиален етап за продължаване на образованието им в **СУ „Епископ Константин Преславски“ – Бургас** след завършено основно образование;
* да продължи работата по здравно, екологично и гражданско образование на учениците;
* да се прилага гъвкав и иновативен подход при наличие ни противообществени прояви и засилване дейността на училищната комисия за борба с противообществените прояви на малолетни и непълнолетни;
* да се повиши взискателността по опазване на училищното имущество, катo специално внимание да се отдели на работата с родителите*,* да се привлекат възможно най-голям брой от тях, съпричастни към училищните проблеми, да се търсят нови методи и подходи за приобщаване на родителите към училищния живот.

**РАЗДЕЛ II**

**ЦЕЛИ И ПРИОРИТЕТИ НА УЧИЛИЩЕТО**

**ІІ.1. Постоянни цели:**

* формиране на личности с висока интелектуална подготовка и култура, с ярко изразено гражданско съзнание и поведение, способни за ефективна обществена реализация;
* възпитание и обучение на учениците според държавните образователни изисквания и в духа на демократичните ценности и националните традиции;
* формиране на умения за адекватно ориентиране в динамично променящия се съвременен свят и създаване на високо отговорно поведение за участие в обществения живот;
* усвояване и формиране на общочовешки и национални ценности, на чувство за принадлежност към общоучилищния колектив;
* развитие на индивидуалността и стимулиране на творческите заложби;
* усъвършенстването на професионалните умения на педагогическия колектив, прилагане на творческо и критично мислене в осъществяване на образователния и възпитателен процес за утвърждаване на младия човек като гражданин на България и на Европейския съюз;
* утвърждаване на престижа и доброто име на **СУ „Епископ Константин Преславски“ – Бургас** като едно от водещите в общинската образователна система и формиращо у учениците национални и общочовешки добродетели при подготовката им за реализация;

Училището ще се стреми чрез висококвалифицирани педагози да повишава непрекъснато качеството на обучението и да формира знания и личностни умения у учениците за активно взаимодействие със социалната среда, уважение към гражданските права и отговорности, противодействие срещу проявите на агресивност и насилие.

**ІІ.2. Основни цели за учебната 2024/2025 година:**

* Повишаване качеството на учебно-възпитателната работа чрез активно въвеждане на ИКТ в учебния процес и нови интерактивни методи на обучение;
* Интензивна работа по реализирането на заниманията по интереси, в иновативните паралелки, проектите „Равен достъп до образование по време на кризи“, „Модернизация на професионалното образование и обучение“, „Образователни маршрути“, „Иновации в действие“ и „Еразъм +“;
* Активна възпитателна работа и изграждане на умения за работа в екип, за презентиране и чувство на принадлежност към училището, общоучилищния колектив, местната общност и бъдгарското общество.

**ІІ.3. Приоритети в дейността на училището:**

* Акцентиране върху подготовката по български език, математика и чуждоезиково обучение. Системна и последователна подготовка на зрелостниците за успешно полагане на НВО в IV, VII и Х клас и на ДЗИ/ЗДИППК;
* Действена помощ и контрол от страна на ръководството на училището за утвърждаване на специалностите „Екскурзоводско обслужване“, „Моден дизайн“, „Рекламна графика“ и „Компютърна анимация“ и разкриване на предимствата им сред ученици в прогимназиалнен етап и пред техните родители;
* Нови акценти на вътрешноучилищната квалификационна и методическа дейност в посока формиране на педагогически умения и прилагане на компетентностния подход и проектно-базираното обучение;
* Повишаване качеството на педагогическия и административния контрол;
* Активно гражданско образование;
* Задоволяване на специфичните интереси и потребности на учениците чрез ефективно използване на наличната материално-техническа база (МТБ);
* Привличане и приобщаване на родителската общественост за активно участие в решаване на училищните проблеми и утвърждаване на училищното настоятелство и Обществения съвет като органи, подпомагащи цялостната учебно-възпитателна работа.

**РАЗДЕЛ III**

**ДЕЙНОСТИ ЗА РЕАЛИЗИРАНЕ НА ЦЕЛИТЕ И ПРИОРИТЕТИТЕ**

**Дейности за постигане на по-високи резултати от образователно - възпитателния процес:**

А. ОБРАЗОВАТЕЛНА И ВЪЗПИТАТЕЛНА ДЕЙНОСТ

А.1. ОБРАЗОВАТЕЛНА ДЕЙНОСТ

1.1. Провеждане на оценяване на входящото ниво на знания на учениците и предприемане на необходимите мерки за преодоляване на констатираните пропуски.

 Срок: 15.10.2024 г.

 Отг.: учителите

 Контролират: ресорните зам.-директори

1.2. Активно използване на тестовата форма на проверка на знанията, особено при учениците в IV, VII, X и XII клас.

 Срок: постоянен

 Отг.: учителите

 Контролират: ресорните зам.-директори

1.3. Последователно въвеждане на интерактивни методи на обучение и на новите ИКТ във всички учебни дисциплини.

 Срок: постоянен

 Отг.: учителите и главните учители

 Контролират: ресорните зам.-директори

1.4. Уточняване на учениците, с които ще се работи допълнително – изоставащи и напреднали, в часовете за консултации на учителите.

 Срок: 15.10.2024 г.

 Отг.: учителите и главните учители

 Контролират: ресорните зам.-директори

1.5. Провеждане на подготвително предварително тестово изпитване по учебните предмети, на които се явяват на Национално външно оценяване – за учениците от IV, VII и X клас и на ДЗИ/ЗДИППК.

 Срок: м. ІІ, ІІІ и ІV 2025 г.

 Отг.: учителите

 Контролират: ресорните зам.-директори

1.6. Отговорно и ефективно провеждане на учебния час по спортни дейности.

 Срок: постоянен

 Отг.: учителите по ФВС

 Контролират: зам.-директор по УТД

1.7. Активно използване на възможностите, които се предоставят от МОН и други ведомства за работа по проекти, касаещи подобряване качеството на образователния процес.

 Срок: постоянен

Отг.: зам.-директори по УТД и по УПД

1.8. Провеждане на олимпиади.

 Срок: Според нац. календар

Отг.: Ваня Петрова, Христина Илиева - зам.-директори

1.9. Спортни мероприятия

Организират се в съответствие със Училищния спортен календар.

А.2. ВЪЗПИТАТЕЛНА ДЕЙНОСТ

Цялостната възпитателна дейност се провежда по отделен План за възпитателната работа, който е неразделна част от настоящия Годишен план на училището.

**ЧЕСТВАНЕ НА ГОДИШНИНИ, ПРАЗНИЦИ, ПРОВЕЖДАНЕ НА УЧИЛИЩНИ ТЪРЖЕСТВА И ОТБЕЛЯЗВАНЕ НА ГОДИШНИНИ**

Съгласно приложение към настоящия Годишен план на училището.

Б. КВАЛИФИКАЦИОННА И МЕТОДИЧЕСКА ДЕЙНОСТ

Б.1.Форми:

 Самообразование; семинари; открити уроци; практикуми; тренинги;лектории; научнопрактически конференции; други.

Б.2. Дейности:

 Дейностите за реализиране на основните задачи на квалификационната дейност са включени в плана за квалификационна дейност, който е неразделна част от годишния план на училището. Към него са приложени плановете на екипите за ключови компетентности.

 Отг.: Директорът, М. Момчева - зам.-директор по УД

В. РАБОТА ПО ПРОЕКТИ

Продължаване работата по проекти и Национални програми на МОН и европейските проекти „Еразъм+“ и „Изграждане на СТЕМ среда“, както и по съвместни проекти с НПО.

 Срок: постоянен

 Отг.: Директорът, Зам.-директорът по УТД

Контрол и отчетност върху дейността по одобрените проекти.

 Срок: постоянен

 Отг.: Директорът

Г. АДМИНИСТРАТИВНА ДЕЙНОСТ

Създаване на необходимата организация за тържествено откриване на учебната година.

 Срок: 15.9.2024 г.

 Отг.: комисията по откриването

 Контролира: Ваня Петрова – зам.-директор УТД

Създаване на необходимата организация за получаване от всички ученици на безплатните учебници І – ХІІ клас. Изготвяне на лични отчетни карти за ползването на учебници на всеки ученик.

 Срок: 15.9.2024 г.

 Отг.: домакинът, класните ръководители

 Контролират: Ивелина Димитрова – зам.-директор УПД

Изготвяне на график за провеждане на допълнителния ЧК за работа с документацията и консултации с родители.

Срок: 15.9.2024 г.

Отг.: Директорът

Изготвяне на график за провеждане на консултации с учениците.

Срок: 15.9.2024 г.

Отг.: Ивелина Димитрова – зам.-директор УПД

Изработване на училищна програма за работа по преодоляване на агресивността и асоциалното поведение сред учениците, по проблемите на наркоманиите, сектите и детската престъпност, както и програма за намаляване на броя на отсъствията по неуважителни причини

Срок: 15.9.2024 г.

Отг.: Светозар Янев – педагогически съветник

Изготвяне на Списък - Образец № 1 за учебната година (НЕИСПУО).

Срок: 20.9.2024 г.

Отг.: Ивелина Димитрова – зам.-директор УПД

**Изготвяне на следните планове и програми:**

* Годишен план за дейността на училището – директорът
* Календарен план за контролна дейност – директорът и заместник-директорите
* Мерки за подобряване на качеството на образователния процес – Христина Илиева
* Програма за работа с ученици, застрашени от отпадане – Ивелина Димитрова
* Програма за работа с ученици от рискови групи – Ивелина Димитрова
* Програма за целодневна организация на учебния процес – Христина Илиева
* План за квалификационната и методическа дейност – Момка Момчева
* План за работа при зимни условия – Ивелина Димитрова
* Актуализация на Правилника за дейността на училището – директорът
* Актуализация на Правилник за вътрешния трудов ред – директорът
* Всички документи за дейността по БДП – Светлин Стоянов
* Всички документи за осигуряване на БУОВТ – Ивелина Димитрова

Срок: 15.9.2024 г.

Отг.: Директорът и зам.-директорите.

Планиране на броя постъпващи първокласници и броя паралелки І клас за следващата учебна година.

Срок: 31.1.2025 г.

Отг.: Христина Илиева – зам.-директор по УД

Планиране на приема в V клас за 2025/2026 учебна година.

 Срок: 31.1.2025 г.

 Отг.: Момка Момчева – зам.-директор по УД

Планиране на държавния план-прием в VIII клас за 2025/2026 учебна година.

 Срок: 31.1.2025 г.

 Отг.: директорът

Планиране на необходимата учебна и училищна документация.

Срок: според графика на МОН

Отг.: Ивелина Димитрова – зам.-директор УПД

Изготвяне на заявка за необходимите учебници и учебни помагала за обучението от І до ХІІ клас за 2025/2026 учебна година.

 Срок: според графика на МОН

Отг.: Ивелина Димитрова – зам.-директор УПД

**Родителски срещи:**

Общоучилищна

Срок: 3./10.9.2024 г.

Отг.: класните ръководители

Контролира: Ивелина Димитрова – зам.-директор УПД

За първия срок

20.11.2024 г.

За втория срок

 19.2.2025 г.

За VІІ, Х и XII клас, във връзка с НВО и ДЗИ/ЗДИППК

Срок: 10.5.2024 г.

Отг.: класните ръководители

Контролира: Момка Момчева – зам.-директор УД

 Графикът на учебното време за учебната 2024/2025 година е според заповед № 09-2469/ 30.8.2024 г.на министъра на образованието и науката.

**Учебни дни за други дейности:**

* **дни за провеждане на екскурзии с учебна цел** – до 5 дни в годината за паралелка - м. октомври-ноември 2024 г. и м. април-май 2025 г.;
* **ден за хигиенизиране и озеленяване на** училището – м. април 2025 г.;
* **ден за честване на патронния празник на училището** – 22 май 2025 г.;
* **спортен празник на училището** – май 2024 г.

Д. КОНТРОЛНА ДЕЙНОСТ

Д.1. Обект и предмет на контролната дейност:

* учебната работа на учениците и техните резултати;
* учебната, педагогическата и организационната работа на учителите;
* работата на заместник-директорите, административния и помощния персонал;
* косвен контрол върху външни организации, свързани с учебните, извънкласните и извънучилищните дейности.

Д.2. Форми на контролната дейност:

* педагогически проверки:
* превантивни;
* тематични;
* текущи.
* **административни проверки:**
* на училищната документация, свързана с учебния процес;
* на другата документация - техническа и технологична, документи за материалните и стоковите дейности, по трудовоправните отношения с персонала, свързана с финансовата дейност.
* проверки на социално-битовата и стопанската дейност.
* **проверка по спазването на:**
* правилника за вътрешния трудов ред в училището;
* правилника за дейността на учебното заведение;
* изготвените графици;
* седмично разписание;
* проверка по изпълнението на препоръките, дадени от външни контролни органи.

Д.3. Срокове:

 Контролната дейност в училище се осъществява на базата на изготвеният план за контролна дейност на директора и на заместник-дирикторите, където са упоменати конкретните срокове.

Е. СОЦИАЛНО-БИТОВА, СТОПАНСКА И ФИНАНСОВА ДЕЙНОСТ

Получаване на разрешително постановление от РЗИ за началото на учебната година.

 Срок: септември 2024 г.

 Отг.: М. Момчева – зам.-директор УД

Определяне на приоритетите при подобряването на материално-техническата база и тяхното йерархическо подреждане.

 Срок: 31.12.2024 г.

 Отг.: Ивелина Димитрова – зам.-директор УПД

Закупуване на дигитални технически пособия за кабинетите по предмети, в зависимост от финансовите възможности.

 Срок: 31.12.2024 г.

 Отг.: директорът

Изготвяне на план за хигиенизиране на училищната сграда и дворните площи;

 Срок: 15.9.2024 г.

 Отг.: Ивелина Димитрова – зам.-директор УПД

Планиране на строително-ремонтните работи.

 Срок: м. юни 2025 г.

 Отг.: директорът

Навременно изготвяне на тримесечните и годишния финансов отчет за изпълнение на бюджета.

 Срок: периодично

Отг.: директорът

Организиране на изнесено обучение на колектива.

 Срок: септември 2024 г. и юни/юли 2025 г.

 Отг.: Момка Момчева – зам.-директор УД

Ж. ТЕМИ И ГРАФИК ЗА ЗАСЕДАНИЯТА НА ПЕДАГОГИЧЕСКИЯ СЪВЕТ

М. СЕПТЕМВРИ

* Приемане на формите на обучение.
* Актуализация на училищния правилник за дейността и приемането му.
* Приемане на годишния план на училището и цялата необходима документация за началото на учебната година, вкл. ИУЧ и ФУЧ и вида на спорт за учебния час по СД.

М. ОКТОМВРИ

Анализ на нивото на знанията и уменията на учениците, установени на входящите нива.

 Докл.: Главните учители

М. ДЕКЕМВРИ

Обсъждане на работата в иновативните паралелки и по проект „Иновации в действие“.

 Докл.: Христина Илиева – ЗДУТД

М. ЯНУАРИ

Приемане на изготвените предложения за държавен план-прием за VIII и на училищния план-прием в І и V клас за учебната 2025/2026 година.

 Докл.: директорът

Анализ на разходването на бюджета за финасовата 2024 година.

 Докл.: директорът

М. ФЕВРУАРИ

Отчет на резултатите от учебната дейност през първия учебен срок.

 Докл.: Класните ръководители

Тематичен съвет, посветен на качеството на учебния процес в училището.

 Докл.: М. Момчева – ЗДУД

М. АПРИЛ

Доклад на ЗДУД за готовността на учениците от IV, Х и VII клас за външното оценяване и на зрелостниците за ДЗИ/ЗДИППК.

 Докл.: М. Момчева – ЗДУД

Анализ на състоянието на функционалната грамотност на учениците в IV, V и VIII клас.

 Докл.: учителите по БЕЛ в IV, V и VIII клас

М.МАЙ

Доклад на класните ръководители за приключване на учебната година в ХІІ клас.

 Докл.: класните ръководители

Избор на трима ученици – носители на приз „Гордостта на „Преславски” за учебната 2024/2025 година – по един в начален, прогимназиален и гимназиален етап.

 Докл.: анонимна онлайн анкета,

 Председател на ученическия парламент

Избор на двама педагогически специалисти – носители на приз „Константин Преславски“ за учебната 2024/2025 година – златен плакет и сребърен плакет.

 Докл.: анонимна онлайн анкета, Директорът

М. ЮНИ

* Доклад на класните ръководители за приключване на учебната година I – XI клас;
* Дейности по приобщаващо образование през лятната ваканция;
* Анализ на нивото на обучение по български език на учениците в края на І клас.

 Докл.: Класните ръководители,

 председатели на комисии

М. ЮЛИ – СЕПТЕМВРИ

Отчет на резултатите от учебно-възпитателната работа през учебната 2022/2023 година и изпълнението на годишния план на училището и плана за обучение по БДП.

 Докл.: Директорът, ЗДУПД

Отчет-анализ на квалификационната и методическа дейност в училището.

 Докл.: М. Момчева – ЗДУД,

председатели на ЕКК

З. ОСНОВНИ ПРИОРИТЕТИ ВЪВ ВЗАИМОДЕЙСТВИЕТО С ФАКТОРИТЕ НА СОЦИАЛНАТА СРЕДА

3.А. Интеграционни връзки:

* Утвърждаване на контактите с обществени, културни и научни институции с цел ефективно подпомагане на многообразното училищно въздействие върху подрастващите.
* Развитие на връзките с други образователни институции и частни образователни и издателски фирми, които биха били полезни за основната дейност на училището.
* Участие в регионални, национални и международни проекти и програми за обмен на практически опит и идеи между учители и специалисти.
* Установяване на по-тесни контакти с частни фирми за съвместни дейности с цел подобряване на материалната база в училище.
* **Актуализиране на връзките със следните институции:**
* Гражданска защита;
* Противопожарна охрана;
* Детска педагогическа стая;
* Център за работа с деца;
* Нестопански организации;
* Музеи;
* Медии.
* **Съвместна дейност с:**

o ОД „Полиция“, II РУП;

o Здравните власти;

o Общинска администрация и Общински съвет;

o РУО – Бургас;

o Училищно настоятелство;

o Обществен съвет;

o Спортни клубове и дружества;

o Частни педагогически издателства;

o Национален съвет по наркотични вещества;

o Охранителни фирми и агенции.

3.Б. Взаимодействие с родителите:

- Осъществяване на взаимодействие с родителската общност чрез съвместна дейност с училищното настоятелство.

* Засилване на взаимодействието с родителските настоятелства по паралелки за постигане на синхрон между семейното и училищното възпитание.
* Съдействие от родителите при подготовка и провеждане на училищни мероприятия.
* Изготвяне на анкетни карти за попълване от родителите, относно училищни проблеми, както и такива за родителите на бъдещите първокласници.
* Поддържане на актуална информация в таблото за родителите и на сайта на училището.
* Провеждане на инидивидуални родителски срещи на отделни ученици с класния ръководител и учители.

3.В. Задачи и форми за работа на Комисията за борба с противообществените прояви на малолетните и непълнолетните:

1. Задачи:

* изясняване на причините, довели до извършване на противообществени прояви;
* организиране на превантивна работа с ученици и родители.

2. Форми на работа:

o провеждане на индивидуални разговори;

o провеждане на психологически изследвания;

o проучване на социални контакти.

3. Дейностите за реализиране на основните задачи са включени в плана за работа на комисията.

3.Г. Задачи и форми за работа на комисията по безопасност на движението, охрана на труда и защита при бедствия, аварии и извънредни сътуации.

1. Задачи:

* формиране на система от специални знания, умения и навици, необходими за успешната адаптация към живота;
* прецизиране конкретните особености на училището и авариите, които могат да възникнат в и около него;
* осигуряване знания за безопасно движение и за особеностите и опасностите на движението по пътищата;
* поддържане на готовност за своевременен и адекватен отговор от страна на съответните органи, сили и средства в случай на необходимост;
* формиране умения и навици у учениците за мотивирано поведение при бедствия, отговорно отношение към въпросите за личната безопасност и придобиване на практически умения за оказване на първа помощ.

2. Форми на работа:

* теоретическо и практическо обучение на учениците;
* провеждане на семинари, тренинги, практикуми и други с учителите;
* превантивна работа.

3. Дейностите за постигане на целите и реализиране на задачите са включени в плана на училищната комисия.

***Настоящият план е приет на заседание на ПС на 10 септември 2024 г. (Протокол №10 / 10.9.2024 г.)***.